CELEX: 32016R0582
Language: lv
Date: 2016-04-15 00:00:00
Title: Komisijas Regula (ES) 2016/582 (2016. gada 15. aprīlis), ar ko attiecībā uz neorganiskā arsēna, svina un policiklisko aromātisko ogļūdeņražu analīzi un konkrētiem analīzes izpildes kritērijiem groza Regulu (EK) Nr. 333/2007 (Dokuments attiecas uz EEZ)

16.4.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 101/3
               
            KOMISIJAS REGULA (ES) 2016/582
      (2016. gada 15. aprīlis),
      ar ko attiecībā uz neorganiskā arsēna, svina un policiklisko aromātisko ogļūdeņražu analīzi un konkrētiem analīzes izpildes kritērijiem groza Regulu (EK) Nr. 333/2007
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (1), un jo īpaši tās 11. panta 4. punktu,
      tā kā:
      
                  (1)
               
               
                  Komisijas Regula (EK) Nr. 333/2007 (2) nosaka paraugu ņemšanas un analīzes metodes konkrētu piesārņotāju koncentrācijas oficiālai kontrolei pārtikas produktos.
               
            
                  (2)
               
               
                  Konkrētu piesārņotāju maksimāli pieļaujamā koncentrācija pārtikā ir noteikta ar Komisijas Regulu (EK) Nr. 1881/2006 (3). Ar Komisijas Regulu (ES) 2015/1006 (4) Regula (EK) Nr. 1881/2006 tika grozīta, lai noteiktu neorganiskā arsēna maksimāli pieļaujamo koncentrāciju, tāpēc ir lietderīgi noteikt īpašas procedūras saistībā ar neorganiskā arsēna analīzi.
               
            
                  (3)
               
               
                  Standarts EN 13804, kas attiecas uz ķīmisko elementu un to savienojumu noteikšanu, ir atjaunināts, tāpēc ir lietderīgi attiecīgi atjaunināt atsauci uz minēto standartu.
               
            
                  (4)
               
               
                  Policiklisko aromātisko ogļūdeņražu (PAO) maksimāli pieļaujamā koncentrācija kakao pupiņās un atvasinātajos produktos ir jānosaka attiecībā pret tauku saturu. Kvalifikācijas testi, ko Eiropas Savienības references laboratorija veikusi attiecībā uz PAO, liecina par atšķirībām tauku satura noteikšanā. Tāpēc ir lietderīgi saskaņot tauku satura noteikšanas pieeju.
               
            
                  (5)
               
               
                  Ievērojot Eiropas Savienības references laboratorijas ieteikumu attiecībā uz smagajiem metāliem dzīvnieku barībā un pārtikā, ir lietderīgi grozīt kvantitatīvās noteikšanas robežas definīciju un ar noteikšanas robežu saistītos izpildes kritērijus svina, kadmija, dzīvsudraba un neorganiskās alvas analīzes metodēm.
               
            
                  (6)
               
               
                  Ir lietderīgi, ka noteikumi, kas attiecas uz paraugu ņemšanas un analīzes metodēm, tiek piemēroti arī ārpus oficiālajām kontrolēm.
               
            
                  (7)
               
               
                  Tādēļ Regula (EK) Nr. 333/2007 būtu attiecīgi jāgroza.
               
            
                  (8)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Regulu (EK) Nr. 333/2007 groza šādi:
      
                  1)
               
               
                  virsrakstu aizstāj ar šādu:
                  
                     “Komisijas 2007. gada 28. marta Regula (EK) Nr. 333/2007, ar ko nosaka paraugu ņemšanas un analīzes metodes mikroelementu un pārstrādes procesā radušos piesārņotāju koncentrācijas kontrolei pārtikas produktos”;
                  
               
            
                  2)
               
               
                  regulas 1. panta 1. punktu aizstāj ar šādu:
                  “1.   Paraugu ņemšanu un analīzi Regulas (EK) Nr. 1881/2006 pielikuma 3., 4. un 6. sadaļā minēto svina, kadmija, dzīvsudraba, neorganiskās alvas, neorganiskā arsēna, 3-MHPD un policiklisko aromātisko ogļūdeņražu (“PAO”) koncentrāciju kontrolei veic saskaņā ar šīs regulas pielikumu.”;
               
            
                  3)
               
               
                  pielikumu groza saskaņā ar šīs regulas pielikumu.
               
            2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 15. aprīlī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 165, 30.4.2004., 1. lpp.
      
      
         (2)  Komisijas 2007. gada 28. marta Regula (EK) Nr. 333/2007, ar ko nosaka paraugu ņemšanas un analīzes metodes svina, kadmija, dzīvsudraba, neorganiskās alvas, 3-MHPD un benzopirēna koncentrācijas oficiālajai kontrolei pārtikas produktos (OV L 88, 29.3.2007., 29. lpp.).
      
         (3)  Komisijas 2006. gada 19. decembra Regula (EK) Nr. 1881/2006, ar ko nosaka konkrētu piesārņotāju maksimāli pieļaujamo koncentrāciju pārtikas produktos (OV L 364, 20.12.2006., 5. lpp.).
      
         (4)  Komisijas 2015. gada 25. jūnija Regula (ES) 2015/1006, ar ko groza Regulu (EK) Nr. 1881/2006 attiecībā uz neorganiskā arsēna maksimāli pieļaujamo koncentrāciju pārtikas produktos (OV L 161, 26.6.2015., 14. lpp.).
      
         PIELIKUMS
         Regulas (EK) Nr. 333/2007 pielikumu groza šādi:
         
                     1)
                  
                  
                     pielikuma C.2.2.1. punktu aizstāj ar šādu:
                     “C.2.2.1.   Īpašas svinam, kadmijam, dzīvsudrabam, neorganiskajai alvai un neorganiskajam arsēnam paredzētas procedūras
                     
                     Analīžu veicēji raugās, lai paraugu sagatavošanas posmā paraugi netiktu piesārņoti. Ja iespējams, ierīcēs un iekārtās, kas nonāk saskarē ar paraugu, nevar būt minēto metālu un tām jābūt izgatavotām no inertiem materiāliem, piemēram, no tādām plastmasām kā polipropilēns, politetrafluoretilēns (PTFE) u. c. Tām jābūt notīrītām ar skābi, lai piesārņojuma risku samazinātu līdz minimumam. Augstas kvalitātes nerūsējošu tēraudu var izmantot, lai grieztu šķautnes.
                     Ir daudzas apmierinošas specifiskas paraugu sagatavošanas procedūras, ko var izmantot attiecīgajiem ražojumiem. Attiecībā uz aspektiem, kas nav īpaši izklāstīti šajā regulā, par apmierinošām uzskata procedūras, kas aprakstītas CEN standartā “Pārtikas produkti. Ķīmisko elementu un to savienojumu noteikšana. Vispārīgi norādījumi un īpašas prasības” (*), taču vienlīdz līdzvērtīgas var būt arī citas paraugu sagatavošanas metodes.
                     Izmantojot alvas neorganiskos savienojumus, jānodrošina, lai šķīdumā būtu viss materiāls, jo ir zināms, ka viegli rodas zudumi, jo īpaši tāpēc, ka notiek hidrolīze, kurā rodas nešķīstoši Sn(IV) oksīda hidrāti.
                     
                        (*)  Standarts EN 13804:2013 “Pārtikas produkti. Ķīmisko elementu un to savienojumu noteikšana. Vispārīgi norādījumi un īpašas prasības”, CEN, Rue de Stassart 36, B-1050 Brussels.”;"
						
                  
               
                     2)
                  
                  
                     pielikuma C.2.2.2. punktā “Īpašas policikliskajiem aromātiskajiem ogļūdeņražiem paredzētas procedūras” pievieno šādu rindkopu:
                     “PAO analīzei kakao un atvasinātos produktos tauku saturu nosaka saskaņā ar AOAC oficiālo metodi 963.15 tauku satura noteikšanai kakao pupiņās un saistītajos produktos. Var izmantot līdzvērtīgas tauku satura noteikšanas procedūras, ja vien var pierādīt, ka izmantotajā tauku satura noteikšanas procedūrā var iegūt tādu pašu (līdzvērtīgu) tauku satura vērtību.”;
                  
               
                     3)
                  
                  
                     pielikuma C.3.1. punktā “Definīcijas”LOQ definīciju aizstāj ar šādu:
                     
                                 “LOQ
                              
                              
                                 =
                              
                              
                                 kvantitatīvās noteikšanas robeža, zemākā analizējamās vielas koncentrācija, ko ar pietiekamu statistisku ticamību var izmērīt. Ja pareizība un precizitāte koncentrācijas diapazonā ap noteikšanas robežu nemainās, tad kvantitatīvās noteikšanas robeža skaitliski ir vienāda ar desmitkārtīgu tukšās analīzes rezultāta vidējās vērtības standartnovirzi (n ≥ 20).”;
                              
                           
               
                     4)
                  
                  
                     pielikuma C.3.3.1. punkta “Izpildes kritēriji” a) apakšpunktu aizstāj ar šādu:
                     
                                 “a)
                              
                              
                                 Svina, kadmija, dzīvsudraba, neorganiskās alvas un neorganiskā arsēna analīzes metožu izpildes kritēriji
                                 
                                    5. tabula
                                 
                                 
                                             Parametrs
                                          
                                          
                                             Kritērijs
                                          
                                       
                                             Piemērojamība
                                          
                                          
                                             Regulā (EK) Nr. 1881/2006 norādītie pārtikas produkti
                                          
                                       
                                             Specifiskums
                                          
                                          
                                             Nav matricas vai spektrālo piejaukumu
                                          
                                       
                                             Atkārtojamība (RSDr)
                                          
                                          
                                             HORRATr mazāks nekā 2
                                          
                                       
                                             Reproducējamība (RSDR)
                                          
                                          
                                             HORRATR mazāks nekā 2
                                          
                                       
                                             Atgūšana
                                          
                                          
                                             Piemēro D.1.2. punkta noteikumus
                                          
                                       
                                             LOD
                                          
                                          
                                             = trīs desmitdaļas no LOQ
                                          
                                       
                                             LOQ
                                          
                                          
                                             Neorganiskā alva
                                          
                                          
                                             ≤ 10 mg/kg
                                          
                                       
                                             Svins
                                          
                                          
                                             ML ≤ 0,01 mg/kg
                                          
                                          
                                             0,01 < ML ≤ 0,02 mg/kg
                                          
                                          
                                             0,02 < ML < 0,1 mg/kg
                                          
                                          
                                             ML ≥ 0,1 mg/kg
                                          
                                       
                                             ≤ ML
                                          
                                          
                                             ≤ divas trešdaļas no ML
                                          
                                          
                                             ≤ divas piektdaļas no ML
                                          
                                          
                                             ≤ viena piektdaļa no ML
                                          
                                       
                                             Kadmijs, dzīvsudrabs, neorganiskais arsēns
                                          
                                          
                                             ML ir < 0,100 mg/kg
                                          
                                          
                                             ML ir ≥ 0,100 mg/kg
                                          
                                       
                                             ≤ divas piektdaļas no ML
                                          
                                          
                                             ≤ viena piektdaļa no ML”
                                          
                                       
                           
               
                     5)
                  
                  
                     pielikuma C.3.2. punktu aizstāj ar šādu:
                     “C.3.2.   Vispārīgas prasības
                     
                     Pārtikas kontroles nolūkā izmantotās analīzes metodes atbilst Regulas (EK) Nr. 882/2004 III pielikuma noteikumiem.
                     Kopējās alvas analīzes metodes ir piemērotas neorganiskās alvas koncentrāciju kontrolei.
                     Attiecībā uz svina analīzi vīnā piemēro OIV
                         (**) noteiktās metodes un noteikumus, kas ir saskaņā ar Regulas (ES) Nr. 1308/2013 (***) 80. panta 5. punktu.
                     Neorganiskā arsēna koncentrāciju kontrolei skrīninga nolūkā ir lietderīgi izmantot kopējās arsēna koncentrācijas analīzes metodes. Ja kopējā arsēna koncentrācija ir mazāka par neorganiskā arsēna maksimāli pieļaujamo koncentrāciju, turpmāka testēšana nav vajadzīga un tiek uzskatīts, ka paraugs atbilst neorganiskā arsēna maksimāli pieļaujamajai koncentrācijai. Ja kopējā arsēna koncentrācija ir vienāda ar neorganiskā arsēna maksimāli pieļaujamo koncentrāciju vai lielāka par to, veic turpmāku testēšanu, lai noteiktu, vai neorganiskā arsēna koncentrācija pārsniedz neorganiskā arsēna maksimāli pieļaujamo koncentrāciju.
                     
                        (**)  Organisation internationale de la vigne et du vin."
						
                     
                        (***)  Eiropas Parlamenta un Padomes 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).”"